EkBass/fiwiki-20250220-pages-articles huggingface dataset:
Kunio Maekawa

Kunio Maekawa (, 14. toukokuuta 1905 Niigata – 27. kesäkuuta 1986 Tokio) oli japanilainen arkkitehti. Hänellä oli keskeinen rooli japanilaisen modernin arkkitehtuurin synnyssä ja kehityksessä. Etenkin Le Corbusierilla oli huomattava vaikutus hänen töihinsä. == Elämä ja työt == Maekawa opiskeli Tokion yliopistossa. Hän lähti valmistuttuaan vuonna 1928 Le Corbusierin manifestin L'Art Decoratif d'Aujourd'hui (1925) innoittamana Pariisiin työskentelemään Corbusierin ateljeessa, jossa hän vietti kaksi vuotta. Pariisissa vietetyllä ajalla oli ratkaiseva vaikutus hänen ajatteluunsa: hän omaksui Le Corbusierilta modernismin tärkeimmät periaatteet ja ”ymmärsi modernismin formaalien tyylisääntöjen sijaan pikemminkin tavaksi tuottaa uutta, ja kykeni siten vakuuttavasti mukauttamaan sen japanilaiseen kontekstiin sopivaksi”. Palattuaan Japaniin hän siirtyi maahan asettuneen tšekkoslovakialaisen arkkitehdin Antonín Raymondin toimistoon vuosiksi 1930–1935, minkä jälkeen hän perusti oman arkkitehtitoimistonsa. Myöhemmin hänen toimistossaan työskenteli myös Kenzō Tange, ehkäpä merkittävin japanilainen modernisti; Le Corbusierin oppilaana ja Tangen opettajana Maekawa oli keskeinen hahmo länsimaisen arkkitehtuurin ja uusien rakennustekniikkojen tuomisessa Japaniin. Maekawan ensimmäiset työt olivat tinkimättömän modernistisia, ja hän kohtasikin vaikeuksia 1930- ja 1940-lukujen Japanissa, jonka nationalistisessa ilmapiirissä hänen töitään pidettiin liian länsimaalaistyylisinä. Hän loi itestään kuvan kapinallisena ja sosiaalisena kriitikkona ja kirjoitti poleemisia artikkeleita; vaikka ne pohjautuivat Le Corbusierin ajatuksiin, Maekawa oli enemmän kuin pelkkä tulkitsija. Hän kehitti uusia ratkaisuja aina rakennustekniikasta sosiaaliseen asuntotuotantoon, kuten keraamisen julkisivukaakelin vastatakseen varhaisen betonirakentamisen kohtaamiin ongelmiin. Hänen työnsä saivat paremman vastaanoton toisen maailmansodan jälkeisellä jälleenrakentamisen kaudella, ja hän suunnittelikin 1950-luvulta eteenpäin lukuisia julkisia rakennuksia. Maekawan suunnittelemista rakennuksista merkittävimpiin kuului jo purettu Harumi-asuinkerrostalo (Tokio, 1958), jonka modernistinen betonirunko sisälsi perinteiseen japanilaiseen tyyliin kalustettuja asuntoja. Rakennus ennakoi monia metabolistien myöhemmin 1960-luvulla esille nostamia ongelmia. Se otti selkeän kannan keskusteluun japanilaisen perinteen ja modernismin välisestä suhteesta, ja monille se edustaakin ”hetkeä, jolloin aidon japanilainen versio modernismista tuli mahdolliseksi”. Japanin modernin arkkitehtuurin merkittävimpiin teoksiin kuuluu myös Tōkyō bunka kaikan -konserttihalli Tokiossa (1961) vastapäätä Le Corbusierin Länsimaisen taiteen museota. Tōkyō bunka kaikanin tavoin monia Maekawan rakennuksia luonnehtivat ”paljaiden betonipintojen itsevarma käyttö ja japanilaisen arkkitehtuurin elementtien vaivihkainen sisällyttäminen moderniin arkkitehtuuriin”. == Lähteet == == Aiheesta muualla == *Mayekawa associates, architects and engineers Luokka:Japanilaiset arkkitehdit Luokka:Vuonna 1905 syntyneet Luokka:Vuonna 1986 kuolleet
Once Upon a Time in China and America

Once Upon a Time in China and America () on vuonna 1997 julkaistu taisteluelokuva ja Tapahtui kerran Kiinassa -elokuvasarjan kuudes ja viimeinen osa. Elokuvan pääosia esittävät mm. Jet Li, Rosamund Kwan, Hung Yan-yan, Power Chan, Jeff Wolfe, Joe Sayah, Richard Ng, Lau Kar-wing, T.J. Storm, Mars, Patrick Lung, Ron Ring ja Ryon Marshall. Elokuvan on ohjannut Sammo Hung. == Aiheesta muualla == * Luokka:Hongkongilaiset elokuvat Luokka:Kungfuelokuvat Luokka:Vuoden 1997 elokuvat Luokka:Sammo Hungin ohjaamat elokuvat
HMS Conflict (1894)

HMS Conflict oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä. == Valmistus == Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen valmistumisajankohdaksi määrättiin 31. maaliskuuta 1895. Köli laskettiin 3. tammikuuta 1894 telakkanumerolla 945 ja alus laskettiin vesille 20. joulukuuta 1894. Se valmistui heinäkuussa 1899.Lyon, David s. 64 == Palvelus == Alus palveli Britteinsaarille lukuun ottamatta vuosia 1900-1901, jolloin se oli Välimerellä. Sen savuhormit pidennettiin 1902. Alus myytiin 20. toukokuuta 1920 romutettavaksi Wardille Milfordiin.Lyon, David s. 65 == Lähteet == * * * * === Viitteet === Luokka:Conflict-luokan hävittäjät Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Teazer (1895)

HMS Teazer oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä. == Valmistus == Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen valmistumisajankohdaksi määrättiin 31. maaliskuuta 1895. Köli laskettiin 3. helmikuuta 1894 telakkanumerolla 946. Alus laskettiin vesille 9. helmikuuta 1895 ja valmistui maaliskuussa 1899.Lyon, David s. 64 == Palvelus == Koko uransa ajan alus oli Britteinsaarten vesillä. Se oli 1902 modernisoitavana Whiten telakalla, jolloin muun muassa sen savuhormit pidennettiin. Alus myytiin 9. heinäkuuta 1912 romutettavaksi Coxille Falmouthiin, joka myi sen edelleen Cashmorelle Newportiin.Lyon, David s. 65 == Lähteet == * * * * === Viitteet === Luokka:Conflict-luokan hävittäjät Luokka:Whiten valmistamat alukset
HMS Wizard (1895)

HMS Wizard oli Britannian kuninkaallisen laivaston vuonna 1899 palvelukseenotettu Conflict-luokan torpedovenehävittäjä. == Valmistus == Alus tilattiin 7. marraskuuta 1893 J. Samuel White and Companyltä Cowesista Isle of Wightilta, jolloin sen toimitusajankohdaksi määrättiin 31. maaliskuuta 1895. Köli laskettiin 3. huhtikuuta 1894 telakkanumerolla 947. Alus laskettiin vesille 26. helmikuuta 1895 ja valmistui heinäkuussa 1899.Lyon, David s. 64 == Palvelus == Koko uransa ajan alus oli Britteinsaarten vesillä. Se oli 1903-1904 modernisoitavana ja vuonna 1910 tehdyn modernisoinnin jälkeen sillä oli enää kaksi savuhormia, kun kaksi etummaista yhdistettiin. Tämä jätti suuren tilan maston ja savuhormin väliin, johon oli sijoitettu etummainen torpedoputki. Alus myytiin 20. toukokuuta 1920 Wardille Milford Haveniin romutettavaksi.Lyon, David s. 65 == Lähteet == * * * * === Viitteet === Luokka:Conflict-luokan hävittäjät Luokka:Whiten valmistamat alukset Luokka:Yhdistyneen kuningaskunnan ensimmäisen maailmansodan hävittäjät
HMS Handy (1895)

HMS Handy oli Britannian kuninkaallisen laivaston vuonna 1895 palvelukseenotettu Handy-luokan torpedovenehävittäjä. == Valmistus == Alus tilattiin 7. helmikuuta 1894 Fairfield Shipbuilding and Engineering Companyltä Govanista Skotlannista, jolloin sen toimitusajankohdaksi määrättiin 7. joulukuuta 1894. Köli laskettiin 7. kesäkuuta 1894 telakkanumerolla 378. Alus laskettiin vesille 9. maaliskuuta 1895 ja valmistui lokakuussa 1895.Lyon, David s. 87 == Palvelus == Alus siirrettiin 1897 Kiinan asemalle, jossa se asetettiin myyntilistalle vuonna 1914. Alus myytiin 1916 romutettavaksi Hong Kongiin.Lyon, David s. 89 == Lähteet == * * * * === Viitteet === Luokka:Handy- luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan ensimmäisen maailmansodan hävittäjät
Pirjo Aho

Pirjo Tuulikki Aho (o.s. Kumpulainen, s. 30. lokakuuta 1952 Pyhäjärvi Ol) on suomalainen keihäänheittäjä. Hän edusti seuratasolla Pyhäjärven Pohtia. Aho voitti keihäänheiton Suomen mestaruuden vuosina 1973 ja 1974 sekä sijoittui SM-pronssille vuonna 1972. Hänen ennätyksekseen jäi vuoden 1974 Kalevan kisojen voittotulos 55,96 metriä. Aho heitti yli 55 metriä kolmena vuonna peräkkäin (1972–1974). == Kausien parhaat heitot == * 1968 39,42 Pyhäjärvi 18.8. * 1969 47,76 Pyhäjärvi 4.9. * 1970 50,92 Pyhäjärvi 13.6. * 1971 52,84 Turku 22.8. * 1972 55,68 Haapajärvi 7.9. * 1973 55,70 Helsinki 15.9. *1974 55,96 Jyväskylä 10.8. * 1975 47,06 Lohtaja 5.7. == Lähteet == * Luokka:Suomalaiset keihäänheittäjät Luokka:Vuonna 1952 syntyneet Luokka:Elävät henkilöt
QF 12 naulan 12 cwt -laivatykki

QF 12 naulan 12 cwt oli 1894 käyttöönotettu kolmen tuuman (76 mm) laivatykki, joka oli palveluskäytössä aina 1900-luvun puoleenväliin saakka. Tykin valmistaja oli Armstrong Whitworth Elswickissä ja sitä käytettiin Britannian kuninkaallisen laivaston ja Britteinsaarilta vientiin valmistetuissa aluksissa. Britanniassa 12 naulaa viittasi ammuksen painoon ja merkintä 12 cwt (massa ilmoitettuna brittiläisinä paunoina 12 × 112 paunaa = 1344 paunaa) putken ja lukon yhteispainoon, mitä käytettiin tietona erottamaan tykki muista 12 naulan tykeistä. == Britannian kuninkaallinen laivasto == Mk I- ja Mk II -tykit oli asennettu useimpiin ensimmäisessä maailmansodassa palvelleisiin hävittäjiin ensin pääaseiksi ja myöhemmin apuaseiksi torjumaan sukellus- ja torpedoveneitä. Tykkejä asennettiin aina I-luokkaan saakka. Tykkejä asennettiin myös D- ja E-luokan sukellusveneisiin kansitykeiksi. Tykkejä asennettiin lisäksi Majestic-, Canopus-, Formidable-, London- ja Duncan-luokan sekä viiteen ensimmäiseen King Edward VII -luokan taistelulaivaan torjumaan torpedoveneitä. Risteilijöistä tykillä varustettiin Cressy-, Drake-, Kent-, Eclipse-, Highflyer- ja Challenger-luokkien alukset.Friedman, Norman s. 114 Tykeistä tehtiin viimeinen sotaa edeltänyt tilaus heinäkuussa 1910 ja kun vanhentuneet alukset siirrettiin reserviin jäi tykkejä runsaasti varastoihin. Huhtikuussa 1912 päätettiin tykkien huolto lopettaa. Sodan aikana kuitenkin tykkien tarve kasvoi ja apualuksien aseistamiseksi tykkiä tilattiin jälleen toukokuussa 1915. Niitä poistettiin raskaista sotalaivoista ja ne siirrettiin sluuppien, partioalusten, miinanraivaajien, troolareiden ja muiden alusten aseistukseksi kuten vesilentokoneiden emälaivat HMS Ark Royal ja HMS Pegasus sekä miinalaiva HMS Princess Margaret. Tykin ilma-ammunnan mahdollistavat versiot asennettiin muun muassa HMS Nairanaan ja HMS Pegasukseen, myöhempiin Hunt-luokan miinanraivaajiin sekä puomialuksiin. 16. marraskuuta 1918 tykkejä oli aluksilla 1321 kappaletta ja lisäksi 21 odotti asentamista. Valmistusmäärät: *Mk I ennen sotaa 1482 kappaletta sekä 44 armeijalle luovutettua, sodan aikana 1147 kappaletta, joista 511 Yhdysvalloissa sekä 46 armeijalle ja siirtomaihin luovutettua *Mk II 2010 kappaletta, joista kaikki sodan aikana *Mk III 400 Japanissa sodan aikana valmistettua tykkiä Toisessa maailmansodassa Mk V -tykit, joissa oli yhdestä kappaleesta valettu putki, olivat käytössä saattajilla kuten troolareilla, korveteilla ja osalla hävittäjistä sekä aseistetuilla kauppalaivoilla sekä pinta- että ilma- ammuntoihin sopivana asennuksena. == Italia == Armstrongin valmistamilla 12 naulan tykeillä varustettiin Giuseppe Garibaldi- ja R. Elena -luokkien alukset sekä osa hävittäjistä. Tykkimalli nimettiin Italian laivastossa malliksi 76/40 A 1897 (aiemmin pelkkä 76 A).Friedman, Norman s. 242 == Japani == Tykki nimettiin keisarillisen Japanin laivastossa tyypin 41 3 tuuman 40 pituuskaliiperin tykiksi. Se asennettiin useisiin taistelulaivoihin ja risteilijöihin apuaseeksi. == Lähteet == * === Viitteet === Luokka:Laivatykit
Erkki Päivärinta

Erkki Olavi Päivärinta (s. 1. tammikuuta 1948 Jyväskylä) on suomalainen pituushyppääjä. Päivärinta voitti pituushypyn SM-kultaa vuonna 1977 tuloksella 753 senttimetriä. Vuonna 1971 hän sijoittui SM-pronssille ja talvella 1976 Päivärinta voitti sisäratojen Suomen mestaruuden. Hän hyppäsi ennätyksensä 768 vuonna 1978. Seuratasolla Päivärinta edusti Jyväskylän Veikkoja, Äänekosken Huimaa ja Muuramen Yritystä. == Lähteet == * Luokka:Suomalaiset pituushyppääjät Luokka:Vuonna 1948 syntyneet Luokka:Elävät henkilöt
HMS Hart (1895)

HMS Hart oli Britannian kuninkaallisen laivaston vuonna 1896 palvelukseenotettu Handy-luokan torpedovenehävittäjä. == Valmistus == Alus tilattiin 7. helmikuuta 1894 Fairfield Shipbuilding and Engineering Companyltä Govanista Skotlannista, jolloin sen valmistumisajankohdaksi määrättiin 7. tammikuuta 1895. Köli laskettiin 7. kesäkuuta 1895 telakkanumerolla 379. Alus laskettiin vesille 27. maaliskuuta 1895 ja valmistui tammikuussa 1896.Lyon, David s. 87 == Palvelus == Palvelukseenoton jälkeen alus siirrettiin 1896 Kiinan asemalle, jossa se oli koko uransa. Se myytiin 1912 romutettavaksi Hong Kongiin.Lyon, David s. 89 == Lähteet == * * * * === Viitteet === Luokka:Handy- luokan hävittäjät Luokka:Fairfieldin valmistamat alukset
HMS Hunter (1895)

HMS Hunter oli Britannian kuninkaallisen laivaston vuonna 1896 palvelukseenotettu Handy-luokan torpedovenehävittäjä. == Valmistus == Alus tilattiin 7. helmikuuta 1894 Fairfield Shipbuilding and Engineering Companyltä Govanista Skotlannista, jolloin sen valmistumisajankohdaksi määrättiin 7. helmikuuta 1895. Köli laskettiin 7. kesäkuuta 1894 telakkanumerolla 380 ja alus laskettiin vesille 28. joulukuuta 1895. Se valmistui toukokuussa 1896.Lyon, David s. 87 == Palvelus == Koko uransa alus palveli kotivesillä, kunnes se myytiin 10. huhtikuuta 1912 romutettavaksi Wardille Briton Ferryyn.Lyon, David s. 89 == Lähteet == * * * * === Viitteet === Luokka:Handy- luokan hävittäjät Luokka:Fairfieldin valmistamat alukset
Hannu Puhakka

Osmo Hannu Puhakka (s. 30. elokuuta 1959, Pyhäselkä) on suomalainen entinen pituushyppääjä ja kolmiloikkaaja. Hän edusti Joensuun Katajaa. Puhakka voitti pituushypyn Suomen mestaruuden vuonna 1981 tuloksella 777 senttimetriä, joka on hänen ennätyksensä. Samoissa kisoissa hän sijoittui kolmiloikassa toiseksi. Puhakka edusti Suomea sisäratojen Euroopan-mestaruuskilpailuissa 1979 ja sijoittui kolmiloikassa kymmenenneksi tuloksella 15,79 metriä. Hänen paras tuloksensa kolmiloikasta on vuoden 1979 hallitulos 16,39 metriä. == Lähteet == * Luokka: Suomalaiset pituushyppääjät Luokka: Suomalaiset kolmiloikkaajat Luokka: Vuonna 1959 syntyneet Luokka: Elävät henkilöt
Sunfish-luokka

Sunfish-luokka oli Britannian kuninkaallisen laivaston kolmen aluksen muodostama torpedovenehävittäjäluokka (). Luokka oli Hawthorn Leslie and Companyn valmistama ja se luokiteltiin lokakuussa 1913 osaksi A-luokkaa. Luokan kolme alusta tilattiin 7. helmikuuta 1894 osana vuosien 1893-1894 laivasto-ohjelmaa. Alusten kölit laskettiin vielä samana vuonna ja alukset laskettiin vesille vuotta myöhemmin. Kaikki alukset otettiin palvelukseen 1896.Lyon, David s. 92 Alusten voimanlähteenä olivat 4 000 hevosvoimaa tuottaneet Yarrow-kattilat, joilla ne saavuttivat vaaditun 27 solmun nopeuden. Niiden aseistuksena oli yksi kahdentoista naulan tykki sekä torpedoputket. == Alukset == Sunfish-luokan torpedovenehävittäjät Nimi Telakka Kölinlasku Vesille Valmis Kohtalo HMS Sunfish Hawthorn Leslie and Company, Hebburn 17. syyskuuta 1894 9. elokuuta 1895 maaliskuu 1896 myyty romutettavaksi 7. kesäkuuta 1920 HMS Opossum Hawthorn Leslie 17. syyskuuta 1894 4. lokakuuta 1895 kesäkuu 1896 myyty 29. heinäkuuta 1920 HMS Ranger Hawthorn Leslie 29. elokuuta 1894 28. toukokuuta 1895 helmikuu 1896 myyty 20. toukokuuta 1920 == Lähteet == * * * * === Viitteet === *
Rocket-luokka

Rocket-luokka oli Britannian kuninkaallisen laivaston kolmen aluksen muodostama torpedovenehävittäjäluokka (). Luokka oli J. & G. Thomsonin valmistama ja se luokiteltiin lokakuussa 1913 osaksi A-luokkaa. Alusten voimanlähteenä olivat 4 100 hevosvoimaa tuottaneet Normand-kattilat, joilla ne saavuttivat vaaditun 27 solmun nopeuden. Niiden aseistuksena oli yksi kahdentoista naulan tykki sekä torpedoputket. == Alukset == Rocket-luokan torpedovenehävittäjätLyon, David s. 66 Nimi Telakka Kölinlasku Vesille Valmis Kohtalo HMS Rocket J. & G. Thomson, Clydebank 14. helmikuuta 1894 14. elokuuta 1894 heinäkuu 1895 myyty romutettavaksi 1912 HMS Shark J&G; Thomson 14. helmikuuta 1894 22. syyskuuta 1895 heinäkuu 1895 myyty 1911 HMS Surly J&G; Thomson 14. helmikuuta 1894 10. marraskuuta 1894 heinäkuu 1895 myyty 1920 == Lähteet == * * * * === Viitteet === *
Karin Smirnoff

Karin Smirnoff (o.s. Strindberg; 26. helmikuuta 1880 Tukholma – 10. toukokuuta 1973 Tukholma) oli suomenruotsalainen kirjailija. Smirnoffin vanhemmat olivat ruotsalainen kirjailija August Strindberg ja näyttelijä Siri von Essen jotka erosivat Karinin ollessa 11-vuotias. Hän opiskeli opettajaksi Suomessa mutta asettui sittemmin asumaan Ruotsiin. Karin Smirnoff meni 1911 naimisiin Helsingin yliopistossa venäjän kielen lehtorina 1903–1918 toimineen Vladimir Smirnoffin (1876–1952) kanssa. Vladimir Smirnoff oli mukana bolševikkien toiminnassa. Hän oli Vladimir Leninin yhdysmies Suomessa ja Lenin sekä kirjailija Maksim Gorki asuivat hänen luonaan käydessään Helsingissä 1905–1906. Vladimir Smirnoff muutti 1918 Venäjälle ja myöhemmin Ruotsiin jossa hän toimi Neuvostoliiton Ruotsin konsulina. == Teoksia == * Under ansvar. Schildt, Borgå 1915, 1916 * Vårbrytning. Bonnier, Stockholm 1915 * Makter : skådespel i fyra akter. Bonnier, Stockholm 1922 * Ödesmärkt: skådespel i fyra akter. Bonnier, Stockholm 1923 * Riddaren och jungfrun : allegoriskt sagospel. Bonnier, Stockholm 1924 * Strindbergs första hustru (Siri von Essen). Bonnier, Stockholm 1925, 1977 * En tretydig historia : roman. Bonnier, Stockholm 1927 * Så var det i verkligheten: bakgrunden till Strindbergs brevväxling med barnen i första giftet : skilsmässoåren 1891-92. Bonnier, Stockholm 1956 Nimimerkillä Hannes Bernson: * En tvetydig historia : roman. Bonnier, Stockholm 1927 * Första akten. Bonnier, Stockholm 1930 * Bröderna i Vidala kloster : historisk roman från Finlands medeltid. Söderström, Helsingfors 1940 * Systrarna i Nådendals kloster 1-2. Söderström, Helsingfors 1948-1949 == Lähteet == * * Smirnoff, Karin. Uppslagsverket Finland-webbutgåva: www.uppslagsverket.fi. Schildts förlags Ab. Viitattu 16.5.2019. * Ruotsinkielisen Wikipedian artikkeli Karin Smirnoffista * Kertoomuksia Helsingin kortteleista : Osa 23: Pukki V. I. Lenin tapasi Maksim Gorkin lehtori Smirnoffin kodissa Liisankadulla Luokka:Suomenruotsalaiset kirjailijat Luokka:Vuonna 1880 syntyneet Luokka:Vuonna 1973 kuolleet
Brita Wrede

Brita Anna Wrede (12. elokuuta 1894 Viipuri – 9. helmikuuta 1973 Lund, Ruotsi) oli suomalainen toimittaja, lyhytelokuvaohjaaja ja ruotsin kielellä kirjoittanut kirjailija. Ruotsissa asunut Wrede teki 1940-luvulla useita lyhytdokumentteja muun muassa evakoista ja jälleenrakennuksesta. Vuosina 1943 ja 1944 hän kuvasi Karjalan jälleenrakennusta ja myöhemmin karjalaisten joutumista uudelleen evakkoon. Kesällä 1945 hän kuvasi Lapin sodan aiheuttamia tuhoja ja jälleenrakennuksen aloittamista. Wrede sai 1946 parhaan lyhytelokuvan Jussi-palkinnon elokuvasta Lapin tuho. == Kirjallista tuotantoa == * Tränaren Marie. Bonnier, Stockholm 1935 * Människor i fjäll. Bonnier, Stockholm 1938 (suomeksi nimellä Tuntureilla, Otava 1942) * Ungdom i fält. Lindfors bokförlag, Helsingfors 1942 * Rumänien i ofredens år. Schildt, Helsingfors 1944 == Lyhytelokuvia == * Karjala nousee tuhkasta (Karelska näset reser sig ur askan). Valtion tiedotuslaitos 1942 * Ny vandring (Uusi vaellus). 1944 * Tragedin i Tornedalen (Tornionjokilaakson tragedia). 1944 * Anu Parikka och de andra. (Anu Parikka ja hänen kohtalotoverinsa). 1944 (ohjaus) * Tukkijoella tapahtuu. Felix-Filmi Oy 1949 (ohjaus, tuotanto, käsikirjoitus) * Vägarna kring Rovaniemi (Lapin tuho). Suomen Filmiteollisuus 1952 (ohjaus, käsikirjoitus) == Lähteet == * * Suomalaisen elokuvan festivaali : Brita Wreden lyhytelokuvia * === Viitteet === Luokka:Suomenruotsalaiset kirjailijat Luokka:Ruotsinkieliset kirjailijat Luokka:Suomalaiset elokuvaohjaajat Luokka:Vuonna 1894 syntyneet Luokka:Vuonna 1973 kuolleet
Jalkapallon Mestaruussarjan karsintasarja 1943

Jalkapallon Mestaruussarjan karsintasarja 1943 pelattiin ennen Mestaruussarjan kauden 1943–44 alkua. Karsintasarjaan osallistuivat Mestaruussarjan kauden 1940–41 kolme viimeistä joukkuetta Toverit, KIF ja HPS sekä Helsingin Kullervo, Kotkan Työväen Palloilijat (KTP) ja Maarian Kisa-Veikot (MKV) TUL:sta. Yksinkertaisen sarjan kaksi parasta pääsivät Mestaruussarjaan kaudeksi 1943–44. == Sarjataulukko == Värien selitykset Mestaruussarjaan Joukkue O V T H Maalit Pist. MKV KIF KTP HPS HT HKu Maarian Kisa-Veikot 5 4 1 0 15-4 9 3-1 0-0 5-2 6-1 1-0 Kronohagens IF 5 3 1 1 20-8 7 4-3 1-1 8-0 6-1 Kotkan Työväen Palloilijat 5 2 1 2 12-9 5 1-2 2-0 6-3 Helsingin Palloseura 5 1 2 2 7-10 4 2-2 0-1 Helsingin Toverit 5 1 1 3 7-20 3 4-2 Helsingin Kullervo 5 1 0 4 7-17 2 MKV ja KIF saivat paikan mestaruussarjassa. Muut joukkueet pelaavat kaudella 1943-1944 Suomensarjassa. == Lähteet == * Suomen Palloliiton toimintakertomus ===Viitteet=== karsinta Luokka:Vuoden 1943 jalkapallo
Arno Isaksson

Arno Herbert Isaksson (26. helmikuuta 1929 Helsinki – 25. lokakuuta 1973) oli suomalainen suomen ja ruotsin kielellä kirjoittanut näytelmäkirjailija. == Teoksia == * Mattan : lustspel i en akt. 1963 * Ei mitään uutta aamulehdessä : radiokuunnelma. 1964 * Cul-de-Sac : tv-näytelmä. 1965 * Matkalla Madrasiin : radiokuunnelma. 1966 * Demokratia : tv-näytelmä. 1968 == Lähteet == * Luokka:Suomalaiset näytelmäkirjailijat Luokka:Vuonna 1929 syntyneet Luokka:Vuonna 1973 kuolleet
Psyykkinen itsesäätely

Psyykkinen itsesäätely on toimintaa, jolla ihminen pyrkii palauttamaan mielensä tasapainotilaan. Käytännössä ihminen etsii tasapainoa omien sisäisten malliensa ja ympäröivän ulkoisen todellisuuden välille, pyrkii kokemukseen oman mielensä hallinnasta. Ihmisellä on itsesäätelyn toteuttamiseksi käytössään sekä hallintakeinoja että puolustuskeinoja. Psyykkisellä työllä, kuten surutyöllä, rakkaudella tai kriisityöllä voidaan vaikuttaa mielen tasapainoon. Psyykkisen tilan hallintaan ja eri tilanteissa selviytymiseen vaikuttavat psyykkisten itsesäätelykeinojen ohella biologinen ja fyysinen itsesäätely. Verensokerin taso tai sukupuolihormonien määrä vaikuttaa psyykkisiin toimintoihin. Psyykkistä työtä tekemällä voi edesauttaa mielen tasapainoa. Mielihyvää tuottavalla biologisella tai fyysisellä toiminnoilla, kuten säännöllisellä ruokailulla, liikunnalla ja vaikkapa läheisyydellä ja vuorovaikutuksella toisen ihmisen tai kotieläimen kanssa, voi vaikuttaa myös psyykkiseen tilaan. Ihmisen psyykkiseen itsesäätelyyn liittyvät ja toimintaan vaikuttavat myös yleensä tiedostamottomat defenssi- eli puolustusmekanismit. Järkyttävä tapahtuma saatetaan torjua, sitä ei uskota. Yllättävästi paljastunutta, häpeälliseltä tuntuvaa asiaa ryhdytään selittelemään. Joku saattaa kohdata nolon tilanteen huumorin kautta. ==Lähteet== Luokka:Psykologia
A-luokka (sukellusvene, Norja)

A-luokka oli Norjan laivaston sukellusveneluokka, johon kuului kolme saksalaisen telakan Krupp Germanian Kielissä 1913-1914 suunnittelemaa ja valmistamaa alusta. Luokan alukset tuhoutuivat Saksan hyökättyä Norjaan toisen maailmansodan alettua. Ainoastaan yksi tuhoutui taistelussa ja loput kaksi miehistöjensä upottamina. Norjan hallitus osti 1913 kolme lähes valmista sukellusvenettä, jotka se vastaanotti ennen ensimmäistä maailmansotaa. Neljännen ostetun veneen (A-5) Saksan hallitus pakkolunasti sodan puhjettua ja käytti sitä Itämerellä koulutuksessa.Abelsen, Frank s. 47 == Alukset == A-luokan sukellusveneet Nimi Telakka Kölinlasku Vesille Valmis Kohtalo KNM A-2 Germania Werft, Kiel - 1913 2. maaliskuuta 1914 Saksan laivaston miinanraivaajien R-22 ja R-23 pahoin vaurioittama 9. huhtikuuta 1940 ajautunut rantaan KNM A-3 Germania - 1913 1914 16. huhtikuuta 1940 miehistönsä upottama KNM A-4 Germania - 1913 1914 16. huhtikuuta 1940 miehistönsä upottama KNM A-5 Germania - 1914 - saksalaisten valtaama 1914 == Lähteet == * * * === Viitteet === Luokka:Norjan laivaston sukellusveneet
Nick Vujicic

Nicholas James Vujicic (s. 4. joulukuuta 1982) on australialainen saarnaaja ja puhuja. Hän syntyi ilman käsiä ja jalkoja harvinaisen oireyhtymän, tetra- amelia syndrooman takia. Lapsena hän kärsi masennuksesta, mutta tuli lopulta sinuiksi sairautensa kanssa ja 17-vuotiaana hän perusti Life Without Limbs -hyväntekeväisyysjärjestön. Vujicic on suorittanut kaksi taloustieteen korkeakoulututkintoa. Nykyään hän pitää puheita ympäri maailmaa ja keskittyy vähäosaisten asioihin.Kirkko & kaupunki: Nick Vujicic julistaa maailmalla: Iloitse siitä, mitä sinulla on Vujicic avioitui Kanae Miyaharan kanssa vuonna 2012. Heillä on kaksi lasta, 2013 ja 2015 syntyneet pojat. Kiyoshi James Vujicic ja Dejan Levi. eden.co.uk: Nick Vujicic: Speaker, Author, Husband & Father http://www.christiantoday.com/article/nick.vujicic.shares.familys.excitement.in.awaiting.arrival.of.second.son.dejan.levi/60657.htm Nick Vujicic shares family's excitement in awaiting arrival of second son Dejan Levi ==Lähteet== ==Teoksia== * * * ==Aiheesta muualla== *Life Without Limbs *Attitude is Altitude Luokka:Elävät henkilöt Luokka:Evankelistat Luokka:Vuonna 1982 syntyneet Luokka:Motivaatiovalmentajat Luokka:Kädettömät henkilöt
Robots

Robots on yhdysvaltalainen vuonna 2005 valmistunut Blue Sky Studiosin tuottama ja 20th Century Foxin esittämä tietokoneanimaatioelokuva. Sen äänirooleissa esiintyvät Ewan McGregor, Robin Williams, Halle Berry, Greg Kinnear, Mel Brooks, Amanda Bynes ja Drew Carey. ==Juoni== Nuori keksijä Rodney Copperbottom on aina unelmoinut menosta Robot Cityyn ja lapsuutensa sankarin Bigweldin tapaamisesta. Kun hän vihdoin pääsee kaupunkiin, hän huomaa idolinsa vaihtuneen Phineas T. Ratchet -tyranniin. ==Äänirooleissa== Alkuperäinen näyttelijä Suomalainen näyttelijä Rooli Ewan McGregor Jarkko Tamminen Rodney Copperbottom Halle Berry Sanna Majuri Cappy Greg Kinnear Santeri Kinnunen Phineas T. Ratchet Mel Brooks Jukka Virtanen Bigweld Amanda Bynes Krisse Salminen Piper Drew Carey Jaakko Saariluoma Crank Robin Williams Petri Hanttu Fender Pinwheeler Jim Broadbent Mika Ala-Panula Madame Gasket Jennifer Coolidge Sinikka Sokka Täti Fanny Harland Williams Juha Veijonen Lug Stanley Tucci Petteri Summanen Herb Copperbottom Dianne Wiest Ulla Renko Lydia Copperbottom Chris Wedge Chris Wedge (ei dubattu) Wonderbot Natasha Lyonne Sari Ann Moilanen Loretta Vehjesvaara Paul Giamatti Andre Wickström Tim Dan Hedaya Heikki Sankari herra Gunk Al Roker Juha Paananen postilaatikko == Aiheesta muualla == * Luokka:Vuoden 2005 yhdysvaltalaiset elokuvat Luokka:Yhdysvaltalaiset animaatioelokuvat Luokka:Carlos Saldanhan ohjaamat elokuvat Luokka:Yhdysvaltalaiset tieteiselokuvat Luokka:Elokuvat roboteista sv:Robotar
Esa Utriainen

Esa Markku Juhani Utriainen (s. 20. marraskuuta 1953 Virtasalmi) on suomalainen entinen keihäänheittäjä, joka toimii nykyään valmennustehtävissä. Urheilu-urallaan hän edusti Mikkelin Kilpa-Veikkoja. Utriainen edusti Suomea yleisurheilun MM-kisoissa Helsingissä 1983 sijoittuen kahdenneksitoista. Hän voitti keihäänheiton SM-kultaa vuonna 1979 tuloksella 90,94 metriä, joka jäi myös hänen ennätyksekseen. Urheilu-uransa jälkeen Utriainen on toiminut valmentajana Suomen Urheiluliitossa sekä Etelä-Korean, Ison-Britannian ja Qatarin maajoukkueissa. Esa Utriainen on keihäänheittäjä Sanni Utriaisen isä ja valmentaja . == Lähteet == * ===Viitteet=== Luokka:Suomalaiset keihäänheittäjät Luokka:Suomalaiset yleisurheiluvalmentajat Luokka:Vuonna 1953 syntyneet Luokka:Elävät henkilöt
Kurjennokat

Kurjennokat (Erodium) on kasvisuku kurjenpolvikasvien heimossa. Sukuun kuuluu 120 hyväksyttyä lajia. == Kurjennokkalajeja == * peltokurjennokka (Erodium cicutarium) * italiankurjennokka (Erodium gruinum) * pehmytkurjennokka (Erodium malacoides) * myskikurjennokka (Erodium moschatum) * neulakurjennokka (Erodium botrys) * resukurjennokka (Erodium brachycarpum) * viuhkakurjennokka (Erodium chium) * puikkokurjennokka (Erodium ciconium) * sinikurjennokka (Erodium crinitum) * liuskakurjennokka (Erodium laciniatum) * kivikkokurjennokka (Erodium manescavii) * merikurjennokka (Erodium maritimum) * saharankurjennokka (Erodium meynieri) * kampakurjennokka (Erodium neuradifolium) * anatoliankurjennokka (Erodium pelargoniiflorum) * marokonkurjennokka (Erodium salzmannii) * Erodium acaule == Tuntomerkkejä == Pohjoismaissa kasvaa kaksi kurjennokkalajia, yleinen peltokurjennokka ja hyvin harvinainen keskieurooppalainen tulokas myskikurjennokka, joka tunnetaan vain Suomesta. Ne ovat yksi- tai kaksivuotisia matalia punertavakukkaisia ruohoja, joilla on lohkohedelmä, jonka kärkiosa on huomattavan pitkä ja nokkamainen. Kurjennokat muistuttavat ulkonäöltään hieman joitain hentoja kurjenpolvilajeja (Geranium). == Lähteet == == Aiheesta muualla == * Finto: Kassu – Kasvien suomenkieliset nimet: Kurjennokat (Erodium) * ITIS: Erodium * United States Department of Agriculture (USDA): Erodium * Flora of China: Erodium thumb|250px|vasen|Erodium lebelii
Antero Toivonen

Kalle Antero Toivonen (13. lokakuuta 1948 Kuusankoski – 10. huhtikuuta 2004) oli suomalainen keihäänheittäjä. Seuratasolla hän edusti Kuusankosken Kisaa. Toivonen sijoittui seitsemänneksi yleisurheilun Euroopan-mestaruuskilpailuissa 1982 tuloksella 84,34 metriä. Hän voitti Suomen mestaruuden vuonna 1981 tuloksella 88,62, joka jäi hänen ennätyksekseen. SM-pronssille Toivonen ylsi vuosina 1976 ja 1982. Hän heitti kaikkiaan 13 vuotena yli 80 metrin tuloksen, viimeisen kerran vuonna 1984. Antero Toivosen veli Aulis oli kuulantyönnön Suomen-mestari vuodelta 1985. ==Lähteet== * ===Viitteet=== Luokka:Suomalaiset keihäänheittäjät Luokka:Vuonna 1948 syntyneet Luokka:Vuonna 2004 kuolleet
Ove Blomfelt

Ove E. Blomfelt (s. 10. tammikuuta 1957 Pernaja) on suomalainen entinen aitajuoksija. Seuratasolla hän edusti Loviisan Toria ja Helsingin Kisa- Veikkoja. Blomfelt voitti 400 metrin aitajuoksun Suomen mestaruuden vuonna 1983 tuloksella 50,97 sekuntia, joka jäi myös hänen ennätyksekseen. Vuosina 1979 ja 1980 hän sijoittui 400 metrin aidoissa SM-pronssille. 110 metrin aitajuoksussa hän juoksi ennätyksekseen 14,70 sekuntia vuonna 1984. ==Lähteet== * Luokka:Suomalaiset 400 metrin aitajuoksijat Luokka:Vuonna 1957 syntyneet Luokka:Elävät henkilöt
HMS Rocket (1894)

HMS Rocket oli Britannian kuninkaallisen laivaston vuonna 1895 palvelukseenotettu Rocket-luokan torpedovenehävittäjä. == Valmistus == Alus tilattiin 3. marraskuuta 1893 J. & G. Thomsonilta Clydebankista, jolloin sen valmistusmisajaksi määrättiin kaksitoista kuukautta. Köli laskettiin 14. helmikuuta 1894 telakkanumerolla 269. Alus laskettiin vesille 14. elokuuta 1894 ja valmistui heinäkuussa 1895.Lyon, David s. 66 == Palvelus == Alus siirrettiin 1897 Bermudalle Pohjois-Amerikan ja Länsi-Intian asemalle. Se oli asemalla, kunnes alus palasi 1902 Britteinsaarille. Alukselta poistettiin 1910 tykit, minkä jälkeen se siirrettiin radiojärjestelmien testialukseksi. Alus myytiin 10. huhtikuuta 1912 romutettavaksi.Lyon, David s. 67 == Lähteet == * * * * === Viitteet === Luokka:Rocket-luokan hävittäjät
Margit Lindeman

Margit Elisabeth Lindeman (s. 10. maaliskuuta 1948 Pirkkala) on suomalainen näyttelijä. Hän on tehnyt merkittävän ja pitkän uran näyttelijänä niin televisiossa kuin teattereissa. Lindeman on kiinnitettynä Helsingin Kaupunginteatterissa. ==Ura== Lindeman on näytellyt televisiossa jo vuodesta 1969 lähtien. Merkittävimpiä rooleja hänellä on ollut elokuvissa Aleksis Kiven elämä, Ulvova mylläri ja Vänrikki Stoolin tarinat. Hän on myös näytellyt monissa televisiosarjoissa, joista mainittakoon Kylmäverisesti sinun, Kotikatu ja Kuumia aaltoja. Hän osaa näytellä hyvin sekä suomeksi että ruotsiksi. Lindeman on myös dubannut. Hänet muistetaan Muumimamman ruotsinkielisenä äänenä televisiosarjassa I Mumindalen (suomeksi sarjan nimi on Muumilaakson tarinoita) sekä elokuvassa Kometen kommer (nimi suomeksi Muumipeikko ja pyrstötähti). Vuonna 1977 Yle TV1 alkoi esittää lapsille suunnattua Lauantailindeman-ohjelmaa (Lördagslindeman), joka sisälsi lasten lyhytfilmejä, runoja, musiikkia, kuvataidetta ja liikennetietoutta. Sitä ennen hän työskenteli Ahaa-teatterissa. Vuonna 1973 Lindeman allekirjoitti nimensä EEC- vetoomukseen. ==Filmografia== ===Elokuvat=== Vuosi Elokuva / TV-elokuva / Lyhytelokuva Rooli 1970 Som fisken i vattnet 1975 Huumausainenäytelmä eli Kamal Yrgyplyn ja hänen hashispussinsa ihmeellinen matka Turkista Suomeen ja mitä sitten tapahtui... Morjens maailma Ruusa 1976 Antti Puuhaara Savina Iivena 1977 Ukkovarvas Hertta-täti Yön sylissä Sirkka Rikottu ruukku Reetta Toreilta ja turuilta Tykkimies Kauppalan viimeiset vaiheet nainen Bluff Stop Laila 1978 Päivä ennen Mari Miestä ei voi raiskata tanssiravintolan hovimestari Elämäsi parhain aika Frihetens murar Maggie 1980 Marraskuun kuvia Anu 1981 Kiljusen herrasväki rouva Koikkalainen Vänrikki Stoolin tarinat Lotta Svärd 1982 Kiertue Pako Ulvova mylläri rouva Siponen 1983 Lemmen karu selli Yksityisetsivä rouva Lundström Leikkejä pianolle 1988 Anna Linnean hiukset Anna Linnean äiti 1989 Kultainen koskelo Naavisemo 1995 Kasvoton mies pankkivirkailija 1999 Ihon aika 2001 Ken tulta pyytää karaoke-emäntä 2002 Aleksis Kiven elämä Amalia Rosencrantz 2013 Kalervo Palsa ja kuriton käsi opettaja ===Televisiosarjat=== Vuosi Televisiosarja Rooli 1969 Tänä iltana 1977 Omat jutut 1978 Elämänmeno Virtaska 1979 Sämpy 1996 Ilman kavaluutta Mirjami 1995–1998 Kotikatu rouva Suulas / rouva Björnberg / rouva hississä ja kaupalla 2000 Kylmäverisesti sinun 2001 Kaverille ei jätetä rouva Johansson 2002 Tummien vesien tulkit tanssistudion johtaja 2003 Operaatio Stella Polaris Fru Forsius Kuumia aaltoja Birgit 2006 Akkaa päälle asunnon omistaja ===Dubbaukset=== ==Lähteet== ==Aiheesta muualla== * * Luokka:Suomalaiset näyttelijät Luokka:Vuonna 1948 syntyneet Luokka:Elävät henkilöt
Rubén Suárez

Rubén Suárez Estrada (s. 19. helmikuuta 1979 Gijón, Espanja) on espanjalainen jalkapalloilija. Hän edustaa kreikkalaista Skoda Xanthia ja on pelipaikaltaan hyökkäävä keskikenttäpelaaja. == Seurajoukkueura == Suárez on kotikaupunkinsa Sporting Gijónin junioriakatemian kasvatti. Noustuaan edustusjoukkueeseen kaudella 1998–1999, hän pelasi siellä seuraavat kuusi kautta, joista kaikki maan toiseksi korkeimmalla sarjatasolla Segunda Divisiónissa. Vuonna 2004 hän siirtyi Elcheen, jossa hän pelasi yhteensä neljän kauden ajan. Heinäkuussa 2008 Suárez teki sopimuksen Levanten kanssa. Hän oli ensimmäisellä kaudellaan joukkueensa paras maalintekijä 12 osumallaan. Kauden 2009–2010 päätteeksi Levante sijoittui Segunda Divisiónissa kolmanneksi ja nousi näin kahden vuoden tauon jälkeen maan pääsarjaan Primera Divisióniin. Hän pelasi ensimmäisen ottelunsa pääsarjassa 31-vuotiaana 28. elokuuta 2010 Sevillaa vastaan. == Aiheesta muualla == * Rubén Suárezin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1979 syntyneet Luokka:Elävät henkilöt
Alberto von Hellens

Alberto von Hellens (s. 26. syyskuuta 1963 Turku) on suomalainen entinen aitajuoksija. Hän edusti seuratasolla vuoteen 1983 asti Kaarinan Urheilijoita ja sittemmin Turun Urheiluliittoa. Hän lopetti kilpailu-uransa vuoteen 1988 mutta palasi vielä kerran radalle Turussa kesäkuussa 1991. Von Hellens voitti 400 metrin aitajuoksun Suomen-mestaruuden vuonna 1985 ja saavutti SM-pronssia vuonna 1983. Sisäratojen Suomen-mestaruuskilpailuissa hän ylsi kolmanneksi 800 metrin juoksussa vuonna 1988. == Henkilökohtaiset ennätykset == 400 m 47,68 1987 800 m 1.48,11 1988 400 m aidat 50,89 1988 == Katso myös== * Von Hellens == Lähteet == * Luokka:Suomalaiset 400 metrin aitajuoksijat Luokka:Vuonna 1963 syntyneet Luokka:Elävät henkilöt
Vaahtera (täsmennyssivu)

Vaahtera voi tarkoittaa seuraavia: * metsävaahtera eli vaahtera (Acer platanoides), vaahteroiden sukuun kuuluva puu * vaahterat (Acer), vaahterakasveihin kuuluva kasvisuku * Vaahtera, suomenkielinen sukunimi. Tunnettuja nimenkantajia ovat: ** Ari Vaahtera (1953–2003), suomalainen rock- muusikko ** Esa Vaahtera (s. 1963), suomalainen raviohjastaja ** Eva Unelma Vaahtera, Katja Alvik (1929–2020), suomalainen kirjailija ** Jani Vaahtera (s. 1978), suomalainen ratamoottoripyöräilijä ** Jyri Vaahtera (s. 1959), suomalainen antiikintutkimukseen erikoistunut filologi ** Milla Vaahtera (s. 1981), suomalainen lasitaiteilija ja muotoilija ** Veera Vaahtera, oik. Pauliina Vanhatalo (s. 1979), suomalainen kirjailija. ==Katso myös== * Vahtera
Vahtera

Vahtera on suomenkielinen sukunimi. Tunnettuja nimenkantajia ovat muun muassa: * Antti Vahtera (s. 1960), keittiömestari, ravintoloitsija ja ruokakirjailija * Joonas Vahtera (s. 1996), jalkapalloilija * Lauri Vahtera (1902–1957), taidemaalari, taidekauppias ja kehystäjä * Meri Vahtera (s. 1985), laulaja (taiteilijanimellä Vahtera) ja salibandyn pelaaja * Olli Vahtera (1926–2014), arkkitehti * Pauli Vahtera (s. 1949), sähköisen taloushallinnon kehittäjä * Raimo Vahtera (s. 1942), Turun Sanomien entinen päätoimittaja * Tuovi Vahtera (1938–2019), yleisurheilija * Outi Lilljegren, o.s. Vahtera, elokuvanäyttelijä ja televisiokuuluttaja. == Muita merkityksiä == * Vahtera, Meri Vahteran esikoisalbumi == Katso myös == * Vaahtera == Lähteet ==
Edward Madden

Edward Madden (17. heinäkuuta 1878 New York, New York – 11. maaliskuuta 1952 Hollywood, Kalifornia) oli yhdysvaltalainen sanoittaja. Hän valmistui Fordhamin yliopistosta. Hän alkoi kirjoittaa lauluja esimerkiksi Fanny Bricelle vaudevillea varten ja siirtyi lopulta Broadwaylle. Hän teki yhteistyötä useiden säveltäjien, muiden muassa vaimonsa Dorothy Jardonin sekä Ben Jeromen, Joseph Dalyn, Gus Edwardsin, Julian Edwardsin, Louis Hirschin, Theodore Morsen, Percy Wenrichin ja Jerome Kernin kanssa.Songwriters Hall of Fame: Edward Madden Maddenin lauluja on ollut myös lukuisissa elokuvissa. Hän oli American Society of Composers, Authors and Publishersin alkuperäisjäsen, ja hänet on otettu Songwriters Hall of Fameen vuonna 1970. == Lauluja == * "By the Light of the Silvery Moon" * "Moonlight Bay" * "Down in Jungle Town" * "Blue Bell" * "Look Out for Jimmy Valentine" * "Aren't You the Wise Ole Owl" * "My Only One" * "What Could Be Sweeter?" * "The World Can't Go 'Round Without You" * "Red Rose Rag" * "Silver Bell" * "Arra Wanna" * "I've Got a Feelin' for You" * "A Little Boy Called Taps" * "I'd Rather Be a Lobster Than a Wise Guy" == Lähteet == == Aiheesta muualla == * * Luokka:Yhdysvaltalaiset sanoittajat Luokka:Vuonna 1878 syntyneet Luokka:Vuonna 1952 kuolleet Luokka:Songwriters Hall of Fame
Tuovi Saarenpää

Tuovi Eeva Annikki Saarenpää (8. elokuuta 1941 Pyhäjärvi – 11. heinäkuuta 1996 Helsinki) oli suomalainen kirjailija. == Teoksia == * Laulu kahden kitaran : romaani. Weilin + Göös, Helsinki 1972 * Tässä elämässä jossa rakkaus on niin tavanomaista : runoja. Weilin + Göös, Helsinki 1973 * Kihlat : novelleja. Weilin + Göös, Helsinki 1978 * Talvehdin kukkien alla : runoja. Weilin + Göös, Helsinki 1979 == Lähteet == * Luokka:Suomalaiset kirjailijat Luokka:Vuonna 1941 syntyneet Luokka:Vuonna 1996 kuolleet
HMS Shark (1894)

HMS Shark oli Britannian kuninkaallisen laivaston vuonna 1895 palvelukseenotettu Rocket-luokan torpedovenehävittäjä. == Valmistus == Alus tilattiin 3. marraskuuta 1894 J. & G. Thomsonilta Clydebankista osana vuosien 1893-1894 laivasto-ohjelmaa, jolloin sen valmistumisajaksi määrättiin 14 kuukautta. Köli laskettiin 14. helmikuuta 1894 telakkanumerolla 270. Alus laskettiin vesille 22. syyskuuta 1894 ja valmistui heinäkuussa 1895.Lyon, David s. 66 == Palvelus == Alus oli uransa kotivesillä. Sen savuhormit pidennettiin vuonna 1895. Alus myytiin 11. heinäkuuta 1911 romutettavaksi Wardille Prestoniin.Lyon, David s. 67 == Lähteet == * * * * === Viitteet === Luokka:Rocket-luokan hävittäjät
Vihiahvenet

Vihiahvenet (Sillaginidae), aiemmin kuoreahvenet, on välskärikalojen lahkoon kuuluva kalaheimo. Sen lajeja tavataan indopasifiselta merialueelta. ==Lajit ja anatomia== Vanhimmat vihiahventen heimoon kuuluvien lajien fossiilit on ajoitettu eoseenikaudelle. Nykyään heimoon kuuluu viisi sukua ja yhteensä noin 40 lajia.Genera/Species by Family in Eschmeyer's Catalog of Fishes California Academy of Sciences, 2023 Lajeja ovat muun muassa safiirivihiahven (Sillaginopsis panijus), kultavihiahven (Sillago analis) ja täplävihiahven (Sillago maculata). Vihiahvenet ovat pitkulaisia kaloja, joilla on terävä kuono. Ne kasvavat suurimmillaan 45-70 senttimetrin mittaisiksi. Niillä on kaksi selkäevää, joista etumainen on piikikäs ja taaempi pidempi ja pehmeämpiruotoinen. Myös peräevä on pitkä. Monet vihiahvenlajit ovat hyvin samannäköisiä ja niitä on vaikea erottaa toisistaan. ==Levinneisyys ja elintavat== Vihiahvenlajeja tavataan Intian valtamerestä ja Tyynestämerestä Afrikan itärannikolta Japaniin ja Australiaan ulottuvalta vyöhykkeeltä. Ne ovat pääosin merikaloja, mutta niitä tavataan myös murtovesistä esimerkiksi jokien suistoista. Lajit elävät tyypillisesti matalassa vedessä yleensä alle 200 metrin syvyydessä. Ne elävät lähellä muta- tai hiekkapohjaa ja voivat myös kaivautua kokonaan pehmeään pohjaan esimerkiksi paetessaan petoja. Vihiahventen ravintoa ovat monisukasmadot, katkaravut, taskuravut ja pienet kalat. Vihiahvenet ovat hyviä ruokakaloja ja myös merkittäviä kaupallisesti. ==Lähteet== Luokka:Välskärikalat
HMS Surly (1894)

HMS Surly oli Britannian kuninkaallisen laivaston vuonna 1895 palvelukseenotettu Rocket-luokan torpedovenehävittäjä. == Valmistus == Alus tilattiin 3. marraskuuta 1893 J. & G. Thomsonilta Clydebankista osana vuosien 1893-1894 laivasto-ohjelmaa, jolloin sen valmistumisajaksi määrättiin 16 kuukautta. Köli laskettiin 14. helmikuuta 1894 telakkanumerolla 271 ja alus laskettiin vesille 10. marraskuuta 1894. Alus valmistui heinäkuussa 1895.Lyon, David s. 66 == Palvelus == Alus palveli kotivesillä. Sen savuhormit pidennettiin joko vuonna 1901 tai 1902. Alusta käytettiin öljypolttoisten kattiloiden koealustana. Se palveli ensimmäisessä maailmansodassa, jonka päätyttya se myytiin 23. maaliskuuta 1920 romutettavaksi Wardille Milford Haveniin.Lyon, David s. 67 == Lähteet == * * * * === Viitteet === Luokka:Rocket-luokan hävittäjät Luokka:Yhdistyneen kuningaskunnan ensimmäisen maailmansodan hävittäjät
Inga Arpalahti

Inga Maria Arpalahti (13. marraskuuta 1912 Äänekoski – 19. elokuuta 1999 Lempäälä) oli suomalainen runoilija. == Teoksia == * Tulipunaiset unikot : runoja. WSOY 1947 == Suomennoksia == * Lis Husberg - Hans Lundkvist : Harrastelijan keramiikkaa; suom. Inga Arpalahti. Tammi 1971, 2. painos 1989 (alkuteos Keramik som hobby) == Lähteet == * Luokka:Suomalaiset runoilijat Luokka:Vuonna 1912 syntyneet Luokka:Vuonna 1999 kuolleet
Herbert Magidson

Herbert "Herb" Magidson (7. tammikuuta 1906 Braddock, Pennsylvania – 2. tammikuuta 1986 Los Angeles, Kalifornia)AllMusic: Herbert Magidson oli yhdysvaltalainen lauluntekijä. Hän sai ensimmäisen parhaan laulun Oscar- palkinnon kappaleella "The Continental".Songwriters Hall of Fame: Herb Magidson Magidson valmistui Pittsburghin yliopistosta ja muutti vuonna 1928 New Yorkiin, josta hän vuonna 1929 siirtyi Hollywoodiin. Hän teki yhteistyötä Con Conradin, Allie Wrubelin, Ben Oadlandin, Carl Sigmanin, Michael Clearyn, Jule Stynen, Sam Steptin ja Sammy Fainin kanssa. == Lauluja == * "The Continental" * "How Long Has This Been Going On?" * "Music, Maestro, Please" * "Gone With the Wind" * "Enjoy Yourself (It's Later Than You Think)" * "I’ll Buy That Dream" * "The Masquerade Is Over" * "Something I Dreamed Last Night" * "Midnight in Paris" * "I'll Dance at Your Wedding" * "Roses in December" * "I'm Stepping Out With a Memory Tonight" * "Say a Prayer for the Boys Over There" * "Black-Eyed Susan Brown" * "I Can’t Love You Any More" * "Good Night Angel" * "H'lo, Baby" * "Singin' in the Bathtub" * "Conchita Lopez" * "Hummin' to Myself" * "A Pink Cocktail for a Blue Lady" * "Violins from Nowhere" * "Linger in My Arms a Little Longer, Baby" * "My Impression of You" == Lähteet == == Aiheesta muualla == * Luokka:Yhdysvaltalaiset lauluntekijät Luokka:Vuonna 1906 syntyneet Luokka:Vuonna 1986 kuolleet Luokka:Oscar- palkinnon saajat Luokka:Songwriters Hall of Fame
Kaj Ekman

Kaj Oskar Ekman (s. 2. maaliskuuta 1964, Vaasa) on suomalainen entinen kymmenottelija. Hän edusti seuratasolla Vasa Idrottssällskapia. Ekman edusti Suomea yleisurheilun EM-kisoissa 1990, jossa hänen sijoituksensa kymmenottelussa oli 19. Hän voitti kymmenottelun Suomen mestaruuden vuosina 1988 ja 1990, ja otteli ennätyksekseen 7931 pistettä vuonna 1991. Ekman oli erityisen hyvä 400 metrin juoksussa, jossa hän saavutti parhaimmillaan ajan 47,00 vuonna 1992. Hän edusti Suomea 400 metrillä myös Suomi-Ruotsi- maaottelussa vuosina 1992 ja 1993. Kaj Ekmanin isä on telinevoimistelun olympiavoittaja Eugen Ekman. ==Lähteet== * Luokka: Suomalaiset yleisurheilun moniottelijat Luokka: Vuonna 1964 syntyneet Luokka: Elävät henkilöt
Sturgeon-luokka (hävittäjä)

Sturgeon-luokka oli Britannian Kuninkaallisen laivaston kolmen Naval Construction and Armament Company valmistaman aluksen muodostama torpedovenehävittäjäluokka (). == Suunnittelu == Alusten voimanlähteenä olivat 4 000 hevosvoiman Blechynden-kattilat, joiden avulla ne saavuttivat vaaditun 27 solmun nopeuden. == Alukset == Sturgeon-luokan torpedovenehävittäjätLyon, David s. 69 Nimi Telakka Kölinlasku Vesille Valmis Kohtalo HMS Sturgeon Naval Construction and Armament Company, Barrow-in-Furness 1. maaliskuuta 1894 21. heinäkuuta 1894 tammikuu 1896 myyty 1912 HMS Starfish NCAC 22. maaliskuuta 1894 26. tammikuuta 1895 tammikuu 1896 myyty 1912 HMS Skate NCAC 20. maaliskuuta 1894 13. maaliskuuta 1895 tammikuu 1896 myyty 1907 == Lähteet == * * * * === Viitteet === *
Aleksi Laine

Aleksi Matias Laine (s. 1984) on suomalainen poliitikko. Hän toimi Vihreiden nuorten ja opiskelijoiden liiton puheenjohtajana vuonna 2012 yhdessä Hanna Hakon kanssa. Laine on ollut vihreiden puoluevaltuuskunnan jäsen 2011–2012 ja vihreiden eriarvoisuustyöryhmän puheenjohtaja 2012.Vihreiden Työryhmät 2012-2013 Laine on aiemmin ollut muun muassa Vihreiden nuorten ja opiskelijoiden liiton hallituksen jäsen ja Turun opiskelevien vihreiden puheenjohtaja. Kunnallisvaaleissa 2008 Laine sai 144 ääntä ja nousi Turun kaupunginvaltuuston varajäseneksi kesken kauden. Hän oli ehdolla myös kunnallisvaaleissa 2012, muttei 60 äänellä tullut valituksi. Laine työskentelee vihreiden puoluetoimistolla taloussihteerinä. Hän on osakkaana Turun sarjakuvakaupassa. Hän on ollut myös Turun sarjakuvakerhon puheenjohtaja. Laine opiskeli fysiikkaa Turun yliopistossa. ==Lähteet== == Aiheesta muualla == * Aleksi Laineen vaalisivut * Aleksi Laineen blogi Luokka:Vihreiden nuorten puheenjohtajat Luokka:Vuonna 1984 syntyneet Luokka:Elävät henkilöt
Antigua ja Barbudan vaakuna

Antigua ja Barbudan vaakuna on Antigua ja Barbudan tunnus lipun, kansallislaulun ja moton ohella. Se on otettu käyttöön vuonna 1967. Kilvessä on maan lipussakin esiintyvät Aurinko sekä värit musta, sininen ja valkoinen. Aurinko kuvaa uuden vapauden alkua, musta väestön afrikkalaista alkuperää, sininen toivoa ja sinisen, valkoisen ja keltaisen yhdistelmä maan luonnon viehätysvoimaa. Niiden lisäksi kilvessä on vanha sokerinpuhdistamo, joka kuvaa sokerin taloudellista merkitystä. Kilvenkannattajina on kaksi hirveä, jotka pitelevät agaavea ja sokeriruokoa, jotka kuvaavat köysi- ja sokeriteollisuutta. Kypäränkoristeena on ananas ja kiinanruusuja. ==Lähteet== Vaakuna Luokka:Valtioiden vaakunat
William Milliken

William Grawn Milliken (26. maaliskuuta 1922 Traverse City, Michigan – 18. lokakuuta 2019Bill Milliken, Michigan's longest-serving governor, dies ) oli yhdysvaltalainen republikaanisen puolueen poliitikko. Hän oli 44. Michiganin kuvernööri vuosina 1969–1983. Millikenin isä James T. Milliken toimi pormestarina ja osavaltion senaattorina. Myös hänen isoisänsä oli osavaltion senaattori. Milliken palveli toisessa maailmansodassa Yhdysvaltain maavoimien ilmavoimissa. Hän istui Michiganin senaatissa vuosina 1961–1964 ja toimi 52. Michiganin varakuvernöörinä vuosina 1965–1969. Kuvernöörinä hän on Michiganin historian pitkäaikaisin. Hänestä tuli kuvernööri, kun George W. Romney jätti tehtävänsä siirtyäkseen ministeriksi. Hänet valittiin sitten neljälle kokonaiselle kaudelle vuosina 1970, 1974 ja 1978. Nykyisin kuvernööri voidaan valita vain kahdeksi kaudeksi. Millikenin seuraajaksi kuvernöörinä tuli James Blanchard. Milliken on maltillinen republikaani. Hän tuki vuoden 2004 presidentinvaaleissa John Kerryä George W. Bushin sijasta. Vuoden 2008 presidentinvaaleissa hän tuki aluksi John McCainia, mutta muutti kantansa Obamaa vastaan hyökänneen kampanjoinnin takia. Hän arvosteli puoluettaan siirtymisestä "jäykkyyden" suuntaan. Vuonna 2010 hän tuki liikemies Rick Snyderia republikaanien ehdokkaaksi Michiganin kuvernööriksi. Syksyllä 2009 entisen kuvernöörin mukaan nimettiin puisto, William G. Milliken State Park and Harbor. == Lähteet == Luokka:Michiganin kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset republikaanipoliitikot Luokka:Vuonna 1922 syntyneet Luokka:Vuonna 2019 kuolleet